Diari Oficial de la Generalitat Valenciana


Sumari del DOGV 6832, del 02-08-2012 (2012/7379)

RESOLUCIÓ d'11 de juny de 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de València, Alpuente, Aras de los Olmos, Zarra, Ayora, Carlet, Santa Pola. Expedient número 465/8355-PAN i altres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7379


Data del document
:   11-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alpuente
    * Ayora
    * València
    * Aras de los Olmos
    * Carlet
    * Zarra
    * Santa Pola
    * impacte ambiental

RESOLUCIÓ d'11 de juny de 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de València, Alpuente, Aras de los Olmos, Zarra, Ayora, Carlet, Santa Pola. Expedient número 465/1287-XHI i altres. [2012/7379]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hi hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les resolucions complementàries a les declaracions d'impacte ambiental corresponents als expedients: 465/6580-WLC, 29/3674-UIN, 32/1196 KDC, 33/5766-ITV, 72/8505-ALB, 66/4690-XJY.  
  
«Resolució  
Expedient: 465/0448-YDU.  
Títol: Modificació de LE 132 kV (CC), FS Lluís-El Grau, Torrent-El Grau, FS Lluís-Picassent i FS Lluís-Silla, en el tram comprés entre la ST Font de Sant Lluís i l'AP 10474.   
Titular de la consulta: Rosario García Lluna, en representació d'Iberdrola Distribución Eléctrica SAU.  
Promotor: Iberdrola Distribución Eléctrica, SAU.  
Autoritat substantiva: Conselleria d'Infraestructures i Transport.  
Localització: terme municipal de València.  
Amb data 2 de desembre de 2008, es va rebre en els servicis centrals d'esta Conselleria un escrit d'Iberdrola Distribución Eléctrica, SAU, que adjuntava document ambiental del projecte de modificació de LE 132 kV (CC), FS Lluís-El Grau, Torrent-El Grau, FS Lluís-Picassent i FS Lluís-Silla, en el tram comprés entre la ST Font de Sant Lluís i l'AP 10210. Per mitjà d'este es va formular consulta sobre la necessitat o no de sotmetre'l a avaluació d'impacte ambiental.  
Descripció del projecte.  
A causa del projecte previst per a la urbanització del sector de sòl urbanitzable residencial Font de Sant Lluís, el promotor d'este ha sol·licitat a Iberdrola Distribución Eléctrica, SAU, el soterrament de part de la línia elèctrica a 132 kV, de quàdruple circuit (FS Lluís-El Grau, Torrent-El Grau, FS Lluís-Picassent i FS Lluís-Silla) que travessa el sector (tram comprés entre la ST Font de Sant Lluís i l'AP 10664).  
  
El soterrament es farà des del suport AP 10397, a l'est de la carretera V-31, per mitjà de perforació dirigida davall d'esta per a travessar-la, i una vegada superada esta, circularà davall carrer. A este efecte, se substituirà el suport AP 10593 per un altre suport anàleg de transició (pas aeri a subterrani, tipus 12S190) i s'eliminarà el suport AP 10196. L'obra civil per al soterrament de la línia consistix en l'execució de dos canalitzacions per a doble circuit, separades entre si dos metres, de tipus entubada formigonada. Les rases tindran dimensions d'1,6 m d'ample per 1,5 m de profunditat.  
Per a garantir el subministrament durant les obres, són necessàries actuacions provisionals consistents a construir un suport provisional al costat del suport núm. 10337 i moure els conductors a este nou suport. Açò requerix el reforç dels suports núm. 10097 i núm. 10753 per a resistir l'increment d'angle de gir. A continuació, s'eliminarà el suport actual per a poder construir el suport de transició.  
Durant les obres, es col·locaran porteries en el punt d'encreuament amb la carretera, com a mesura de protecció addicional. Es disposa d'informe favorable de la Direcció de Carreteres del Ministeri de Foment per a les obres en l'entorn de la V-30 i V-31.  
Els terrenys afectats corresponen, segons la informació aportada pel promotor, a:  
- Terrenys del PAI Font de Sant Lluís, amb projecte d'urbanització aprovat i de reparcel·lació en tràmit, classificats com a sòl urbanitzable.  
- Terrenys en l'àmbit del PK 13,130 de la V-31, classificats com a sòl no urbanitzable de protecció agrícola.  
- Terrenys inclosos en el pla especial per a l'execució del sistema general GTR-2 del PGOU de València (ampliació de les instal·lacions de Font de Sant Lluís), amb classificació de GIS-2 i GIS-2/PI (servitud d'infraestructures de subministrament d'energia elèctrica).  
Consideracions.  
L'actuació descrita s'emmarca en l'àmbit d'una zona de pròxima urbanització. El soterrament de les línies elèctriques és necessari per al futur aprofitament de les parcel·les, per les servituds que este tipus d'infraestructures porten associats. Actualment, la zona es troba ocupada per diverses activitats (les carreteres V-31 i V-30 i zona d'emmagatzematge i pròxim al nou llit del riu Túria). La mateixa urbanització de la zona comportarà la total antropització del medi, i caldrà l'execució de diverses infraestructures per a completar-la (instal·lacions d'abastiment d'aigua, subministrament d'energia elèctrica, clavegueram, enllumenat, etc.).  
Les afeccions produïdes per l'execució de l'obra (estés dels cables) seran la generació de residus d'obra i sorolls, encara que les mateixes són poc significatives. Durant la fase d'explotació, les línies elèctriques soterrades no comporten impactes significatius.  
En tot cas, per a evitar-ne alteracions, el promotor proposa: aprofitar vials existents, minimitzar les zones d'arreplega de materials, manteniment adequat de la maquinària utilitzada i que no genere un elevat nivell de soroll, evitar apilament de materials fins en zones desprotegides del vent, senyalització adequada i restitució i restauració dels terrenys. Es farà un seguiment de les obres i una revisió completa quan estes finalitzen.  
D'acord amb la normativa en matèria d'avaluació d'impacte ambiental de projectes, el projecte consistent en la modificació d'una línia elèctrica aèria existent, per a soterrar-ne un tram, pot considerar-se inclosa en el supòsit arreplegat per l'epígraf Grup 9.k, de l'annex II del RDL 1/2008, d'11 de gener. Els projectes continguts en el dit annex se sotmetran a avaluació d'impacte ambiental quan així ho determine l'òrgan ambiental. En el cas que considere que no cal sotmetre'l al dit tràmit, l'òrgan ambiental ha de resoldre respecte d'això.   
  
La decisió sobre el sotmetiment del projecte a avaluació d'impacte ambiental, ha d'ajustar-se als criteris de l'annex III del RDL 1/2008, d'11 de gener. En este sentit, el projecte de soterrament d'un tram de la línia elèctrica, en l'àmbit d'uns terrenys d'imminent urbanització, davall carrer i davall carretera, es considera que no incidirà en un increment significatiu de les emissions a l'atmosfera, dels abocaments, de la generació de residus ni en la utilització de recursos naturals.  
L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/ 2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la resolució següent:  
  
Primer  
La modificació proposada, consistent en el soterrament de la línia elèctrica existent a 132 kV, quàdruple circuit, FS Lluís-El Grau, Torrent-El Grau, FS Lluís-Picassent i FS Lluís-Silla, en el tram comprés entre la ST Font de Sant Lluís i el suport núm. 10538 (i actuacions provisionals en els suports 10618, 10982 i 10489), no es considera sotmesa a avaluació d'impacte ambiental, sense perjuí de les autoritzacions que corresponga obtindre d'altres organismes, de conformitat amb la normativa sectorial que siga aplicable.  
  
Segon  
Notificar a les parts interessades que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
Tercer  
Publicar en el Diari Oficial de la Comunitat Valenciana esta resolució, d'acord amb el que disposa l'article 17 del RDL 1/2008, d'11 de gener.   
  
València, 16 de desembre de 2008.- La directora general de Gestió del Medi Natural: M.ª Ángeles Centeno Centeno.»  
  
«Resolució  
Expedient: 29/0582-GRP.  
Promotor: Energia i Recursos Ambientals.  
Autoritat substantiva: Conselleria d'Infraestructures i Transport.  
Localització: termes d'Alpuente i Aras de los Olmos (València).   
  
Projecte: Parcs Eòlics Cerro Negro i Santa Catalina.  
Resolució complementària a la declaració d'impacte ambiental.  
  
En data 20 de juny de 2008, la Direcció General d'Energia de la Conselleria d'Infraestructures i Transports va presentar el projecte constructiu corresponent al parc eòlic Cerro Negro en compliment del condicionat de la declaració d'impacte ambiental (DIA) emesa l'11 de desembre de 2006, compost pel projecte constructiu i una separata dirigida a l'Ajuntament d'Alpuente.  
El parc eòlic Cerro Negro està conformat per 8 aerogeneradors de 2 Mw de potència unitària i compta amb una potència total de 16 Mw, mantenint la configuració en idèntiques condicions a les que consten en la DIA.  
Documentació complementària.  
Després de l'emissió de la DIA s'han presentat els informes i estudis següents referents a la zona 7 en general o al parc eòlic Cerro Negro en particular:  
- Estudi de seguiment de les parelles reproductores de milotxa comuna pròximes als parcs eòlics de la zona 7, remés en data 20 de novembre de 2006.  
- Determinació dels moviments de la població sedentària de voltor lleonat (Gyps fulvus) pròxima als parcs eòlics de la zona 7, fase I, remés en data 6 de febrer de 2007.  
- Identificació de les àrees vitals de les parelles reproductores d'àguila de panxa blanca (Hieraaetus fasciatus) i àguila reial (Aquila chrysaetos) pròximes als parcs eòlics de la zona 7, fase I, remés el 6 de febrer de 2007.   
- Estudi anual d'avifauna en situació preoperacional per als parcs eòlics de la fase I en la zona 7 del PECV presentat el 28 de juny de 2007.  
- Informe de les possibles afeccions a les vies pecuàries de les actuacions projectades pel Pla Eòlic de la zona 7 de la Comunitat Valenciana presentat en este servici en data 16 d'agost de 2007.  
- Projecte de construcció del parc eòlic Cerro Negro de la zona 7 del Pla Eòlic de la Comunitat Valenciana.  
- Informe previ i mensual de seguiment del programa de vigilància ambiental.  
Modificacions del projecte original.  
A causa de l'afecció que es produiria per la instal·lació de l'aerogenerador CN05 en el jaciment Solana de Cerro Negro, este aerogenerador es va reubicar, dins de l'àmbit del pla especial.  
Informes sectorials.  
Servici de Conservació de la Biodiversitat.  
En data 20 de febrer de 2007 s'emet un informe referent a la previsible afecció de la milotxa, l'àguila reial, l'àguila de panxa blanca i el voltor lleonat per la instal·lació dels parcs. Una vegada examinats els resultats dels informes aportats, les afeccions previstes són:   
"No pareix previsible un impacte significatiu sobre les parelles de milotxa i àguila de panxa blanca. Es tracta de les espècies més amenaçades de les existents en l'àrea d'estudi i per tant la seua no afecció permet l'aprovació del projecte. No obstant això, sí que podrien produir-se col·lisions d'algun exemplar d'àguila reial i, amb major probabilitat, del voltor lleonat amb els aerogeneradors que s'instal·len. Per tant, cal establir mesures correctores que permeten mitigar eixe possible impacte.  
  
Els estudis realitzats fins a hui no han resultat suficients per a determinar eixes mesures. Caldria conéixer les altures de vol dels exemplars que realitzen encreuaments per a una avaluació adequada.  
(...) En tot cas, atesa la dificultat de preveure les afeccions a causa dels grans desplaçaments que efectuen els voltors, dels canvis en les polítiques de gestió de restes ramaderes i dels canvis comportamentals que pareix que s'estan produint en l'espècie, convé mantindre la vigilància durant la fase d'instal·lació i funcionament dels parcs i retardar la definició de les mesures correctores fins a comprovar el seu comportament, igual que el de les dos parelles d'àguila reial implicades."  
En compliment de les consideracions finals del dit informe, el promotor presenta els informes següents: estudi específic per a la detecció de la terrerola ricotí (Chersophilus duponti) en els parcs eòlics Viudo I, Viudo II i Viudo III en la zona 7 del PECV, remés el 28 de juny de 2007, i estudi anual d'avifauna en situació preoperacional per als parcs eòlics de la fase I en la zona 7 del PECV presentat el 28 de juny de 2007.  
  
Referent a estos estudis, el Servici de Conservació de la Biodiversitat emet un informe el 24 de setembre de 2007 en el qual "es resumixen tots els aspectes que es consideren rellevants respecte a l'afecció prevista a l'avifauna en tres apartats; afecció a espècies nidificants en l'entorn dels parcs, afecció a espècies migratòries en pas i afecció a espècies rupícoles territorials, l'àrea vital o els moviments habituals de les quals resulten afectats".  
S'indica a més "De manera general, la zona eòlica pot resultar conflictiva, tant per l'abundància i l'interés d'espècies sedentàries o nidificants com per situar-se en ruta migratòria habitualment utilitzada per rapaces. No obstant això, es considera que estos impactes poden mitigar-se considerablement amb mesures correctores adequades".  
Unitat de vies pecuàries.  
El 18 d'octubre de 2007, la Unitat de Vies Pecuàries remet a este servici un informe sobre l'afecció prevista, en què s'indica que el parc eòlic Cerro Negro no afecta cap via pecuària.  
Servici de Prevenció d'Incendis i Sanitat Forestal.  
En data 18 d'octubre de 2007 s'emet un informe corresponent al projecte de mesures correctores d'incendis forestals en el parc eòlic Cerro Negro de la zona 7, en el qual s'emet un informe favorable de la proposta presentada consistent en els punts següents:  
- Cartells informatius de nivell de risc diari.  
- Reforç de la vigilància.  
- Sistema de vigilància i alerta d'incendis.  
- Àrees tallafocs.  
- Depòsits contra incendis forestals.  
- Zones habilitades per a l'embarcament i desembarcament de brigades helitransportades.  
S'indica que en el moment en què s'hagen d'executar els treballs, l'empresa haurà de notificar-ne el començament a fi que el personal tècnic dels servicis territorials puga comprovar el replantejament de les instal·lacions.  
Consideracions ambientals.  
L'execució del parc eòlic Cerro Negro és susceptible de produir com a afeccions ambientals més importants les ocasionades pels moviments de terres que es generaran derivats de l'adequació o construcció dels camins d'accés i de la instal·lació dels aerogeneradors.  
  
Amb la finalitat de minimitzar estes afeccions, s'ha procedit a avaluar els projectes d'execució del parc. S'establixen mesures addicionals a les propostes en la DIA de caràcter específic per a este parc i algunes de caràcter general que seran aplicables en la totalitat de la zona.  
  
Com a criteris per a la redacció dels projectes, el promotor establix el manteniment de la potència total instal·lada en la zona 7 i el manteniment de les posicions dels aerogeneradors.  
Quant a la planta presentada es modificaran aquells aspectes de l'obra civil que s'enumeren en el condicionat d'esta resolució, consistents principalment en ajustos a realitzar, derivats de l'estudi a una escala menor i major definició.  
Respecte a l'afecció a l'avifauna s'inclouen en el programa de vigilància ambiental una sèrie de mesures a considerar durant la fase d'execució i durant la de funcionament. Estes mesures són susceptibles de produir modificacions de manera posterior a la posada en funcionament del parc.  
Respecte al parc eòlic Santa Caterina, este es troba en el seu quint mes d'execució, s'han rebut els informes mensuals corresponents al pla de vigilància ambiental de l'obra.   
En l'últim informe rebut (núm. 5) s'indica que les abundants pluges caigudes han produït danys com ara lliscaments de talussos, erosió en cunetes, reguerons en talussos i deposició de sediments en llits.  
  
Així mateix, s'indica que s'estan revisant les mesures correctores proposades, pel fet que la superfície que haurà de ser restaurada és major que la que inicialment constava en projecte.   
S'indiquen una altra sèrie de circumstàncies succeïdes al llarg de l'execució de l'obra, el tractament de les quals s'exposa en la part dispositiva d'esta resolució.  
Per tot això, i fent ús de les facultats que tinc legalment atribuïdes, formule la següent resolució complementària a la declaració d'impacte ambiental:  
  
Primer  
Respecte a l'execució del parc eòlic Santa Catalina, s'han de dur a terme les següents mesures complementàries:  
- S'aportarà un informe extraordinari en què s'incloguen les mesures correctores addicionals dutes a terme, derivades de la major superfície a restaurar, segons s'indica en l'informe mensual núm. 5.  
- S'inclouran en este informe les mesures adoptades contra els danys produïts per les pluges.  
- S'ha d'incidir en el compliment dels controls establits en el pla de vigilància ambiental, especialment en els corresponents al control de l'impacte sobre el sòl i sobre les aigües i en el control del sistema de gestió de residus.  
  
Segon  
Estimar acceptable l'execució de les infraestructures eòliques del parc eòlic Cerro Negro pertanyent a la zona 7 del Pla Eòlic de la Comunitat Valenciana, sense perjuí de les autoritzacions sectorials que se li apliquen i sempre que s'ajuste a la documentació presentada i als condicionants del punt tercer d'esta resolució.   
  
  
Tercer  
Es descriuen a continuació totes les mesures addicionals que hauran d'aplicar-se per a dur a terme l'execució del parc eòlic Cerro Negro pertanyent a la zona 7 del Pla Especial de la Comunitat Valenciana:  
  
S'establixen com a condicionants generals els següents:  
- Si la reposició de les infraestructures interceptades per l'obra del parc eòlic comporta l'afecció de noves àrees no ocupades per les obres de construcció del parc, se'n requerirà l'avaluació ambiental.   
  
- Les modificacions que siga necesari aplicar, inclòs el desmantellament dels aerogeneradors en el cas d'impacte crític, es realitzaran a càrrec de l'empresa adjudicatària, sense que en cap cas es puga entendre que estan subjectes a compensacions per part d'esta Administració.   
  
- S'estudiarà incorporació de tècniques de bioenginyeria en la recuperació de les zones degradades (grans talussos i erosions hídriques).  
  
- Una vegada finalitzada l'execució del parc, es presentaran els plans que reflectisquen la instal·lació final duta a terme, tant en format paper com en format digital.   
Els condicionants d'aplicació específica en el parc eòlic Cerro Negro són:  
1. Emplaçament.  
El resultat de l'informe de la Direcció General de Patrimoni, disposat en l'article 11 de la Llei 4/1998, de Patrimoni Cultural Valencià, respecte al projecte d'intervenció arqueològica i etnològica d'urgència per al parc eòlic Cerro Negro, és vinculant. En el cas que el dit informe propose variacions en l'emplaçament de les instal·lacions del parc, estes hauran d'obtindre l'informe favorable d'esta Direcció General de manera prèvia a la seua execució.  
2. Respecte a l'obra civil.  
Avaluada l'afecció prevista generada per l'obra civil corresponent a la construcció del parc eòlic Cerro Negro, s'han de tindre en compte les consideracions següents:  
S'hauran d'abalisar i respectar els exemplars d'interés indicats en les mesures correctores (savines, oms...) existents en la vora del camí del vial accés, així com qualsevol altre exemplar d'interés no inventariat.  
La incorporació de les mesures correctores enfront de l'erosió hídrica proposades haurà de realitzar-se de manera simultània a la creació de zones sensibles com són els grans talussos i desboscaments generats.   
Els camins i les rases de nova construcció seran replantejats en presència d'un tècnic ambiental. S'estudiarà la possibilitat que la rasa circule davall del camí, a fi de minimitzar-ne afeccions.  
3. S'ha presentat còpia de la sol·licitud d'informe referent a les afeccions al DPH que produïxen les instal·lacions dirigida a la Confederació Hidrogràfica del Xúquer en data 4 de juny de 2007. S'hi haurà de disposar de l'informe favorable prèviament al començament de les obres.  
  
4. Mesures preventives i correctores.  
Protecció de la fauna.  
Referent a l'afecció a espècies migratòries, pareix que s'ha detectat un "corredor" migratori sovint utilitzat per rapaces en migració. A causa de les característiques de la zona, la localització de restes d'aus es complica molt, per la qual cosa s'ha de realitzar un seguiment exhaustiu dels xocs d'aus en migració en este parc.  
  
S'establix com a mesura de precaució que, en cas de considerar-se necessari, s'establiran parades de les màquines en època de migració (una quinzena de maig i una altra a finals d'agost-primers de setembre).   
S'haurà d'establir una vigilància estreta per a evitar l'abocament de restes càrnies en les proximitats dels parcs, a fi d'evitar l'acostament de les aus a zones de risc; depenent de l'evolució de la mortaldat de necròfagues, es valorara la possibilitat d'instal·lar menjadors per a desviar el trànsit de voltors en la zona.  
Les mesures correctores indicades depenen de l'evolució de la situació després de la instal·lació i posada en marxa dels parcs, per la qual cosa en la fase postoperacional l'empresa haurà de mantindre el seguiment de l'avifauna i adequar-se a la metodologia proporcionada per la Conselleria. Es faran informes semestrals de resultats. S'ajustaran al protocol establit per al cas d'accident d'aus rapaces i portaran un llibre de registre aprovat per la Conselleria.  
Protecció del sòl i la vegetació.  
Haurà d'ajustar-se el traçat de camins i rases seguint com a criteri principal la generació de la mínima afecció possible sobre el sòl i la vegetació. Aquells trams de camins i zones que una vegada finalitzada l'obra queden en desús, hauran de ser restaurats.  
En zones sensibles es replantejaran els traçats en presència d'un tècnic ambiental segons les mesures establides en el document 3 corresponent a l'estudi d'afecció a la vegetació i a la Xarxa Natura 2000 presentat el 27 de juliol de 2006.   
A fi de produir una estabilitat creixent amb el temps, tant en els majors talussos generats com en aquelles zones afectades per l'escolament superficial, s'estudiarà la possibilitat d'aplicar tècniques de bioenginyeria o tècniques mixtes en aquelles zones en què les tècniques convencionals de restauració no siguen eficaces.  
Protecció del patrimoni històric, artístic i cultural.  
Durant les obres s'adoptaran les mesures cautelars establides en la memòria arqueològica corresponent sobre la qual ha emés informe favorable la Conselleria de Cultura.   
Els diversos elements etnològics documentats en la memòria presentada hauran de ser abalisats i jalonats adequadament per a evitar-ne l'afecció durant les obres.  
No obstant això, si es produïra una troballa en el curs de les obres, s'actuarà d'acord amb allò establit en la Llei de Patrimoni Cultural Valencià, és a dir suspenent l'actuació, delimitant-ne el perímetre d'afecció i notificant-ho immediatament a la Conselleria de Cultura.  
  
Mesures de protecció contra incendis.  
-Les faixes tallafocs hauran de ser el més selectives possible i caldrà salvaguar-ne aquelles espècies que constituïxen l'hàbitat prioritari, que únicament seran podades o resalvades on calga.  
-Els depòsits semienterrats hauran d'estar coberts (excepte la part superior) per terra, els seus talussos es revegetaran amb la flora associada als hàbitats de la dita zona  
-En el moment en què s'hagen d'executar els treballs, l'empresa haurà de notificar-ne el començament, a fi que el personal tècnic dels servicis territorials puga comprovar el replantejament de les instal·lacions.  
5. El projecte de desmantellament presentat es considera adequat, excepte en allò que s'ha referit a les rases, ja que estes hauran de ser desmantellades i recuperada la zona en el moment de desmantellament del parc junt amb la resta d'instal·lacions. Els residus generats durant estes actuacions hauran de ser gestionats d'acord amb la legislació vigent en el moment en què es realitze el desmantellament.  
  
6. En relació amb el programa de vigilància ambiental.  
L'entrada en funcionament dels parcs (inclòs el període de proves) comportarà l'inici dels estudis establits pel Servici de Conservació de Biodiversitat d'esta Conselleria per mitjà de protocols per a l'estudi dels parcs eòlics sobre l'avifauna, comunicats al promotor el 27 de gener de 2006. Els dits protocols seran completats i/o particularitzats en els punts següents:  
-Es formalitzarà un llibre de registre de les visites de seguiment, d'acord amb el model establit pel Servici de Conservació de la Biodiversitat d'esta Conselleria.   
-En cas de rapaç accidentada se seguirà el protocol d'actuació establit pel Servici de Biodiversitat d'esta Conselleria.  
Si el programa de vigilància ambiental demostra, en el transcurs del temps, la perillositat de qualsevol dels aerogeneradors instal·lats, en relació amb la població de voltors i/o exemplars d'espècies d'avifauna catalogades com a espècies de fauna amenaçada, serà aplicable l'article 34.4 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el contingut del qual desenrotlla el que disposa l'article 7.2.c de l'esmentada llei.   
Als efectes del dit article, el llindar crític serà determinat a partir de l'avaluació de les dades obtingudes en el Pla de Seguiment de la incidència de parcs eòlics i línies elèctriques en les aus i quiròpters, efectuada pel Servici de Conservació de la Biodiversitat.   
  
Les mesures protectores i/o correctores o les modificacions que calga aplicar, inclòs el desmantellament dels aerogeneradors en el cas d'impacte crític, es faran a càrrec de l'empresa adjudicatària sense que, en cap cas, es puga entendre que estan subjectes a compensacions per part d'esta Administració.  
Per mitjà de la present resolució es modifica el contingut de l'apartat 7.4. de la DIA emesa en data 11 de desembre de 2006, que haurà d'adaptar-se al que s'establix ací quant a contingut i duració dels estudis d'avifauna.  
  
Quart  
Notificar a les persones interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret estime pertinents.  
  
Quint  
Publicar en el Diari Oficial de la Comunitat Valenciana esta resolució complementària de la declaració d'impacte formulada l'11 de desembre de 2006, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 27/1989, de 3 de març, d'Impacte Ambiental.  
  
València, 18 de desembre de 2008.- La directora general de Gestió del Medi Natural: M.ª Ángeles Centeno Centeno»  
  
«Resolució complementària a la declaració d'impacte ambiental  
  
Expedient: 32/9108-COO.   
Promotor: Guadalaviar, Consorcio Alabe-Enerfin.   
Autoritat substantiva: Direcció General d'Energia. Conselleria d'Infraestructures i Transports.  
Objecte del projecte: instal·lacions eòliques de la zona 10 del Pla Eòlic de la Comunitat Valenciana.  
Restitució de la superfície afectada pel suport 32N i restauració del camí d'accés est al suport 31.  
Localització: terme municipal de Zarra.  
El dia 28 de novembre de 2008, l'empresa adjudicatària del desenrotllament de la zona 10 del Pla Eòlic de la Comunitat Valenciana presenta el projecte de restauració de la superfície afectada pel suport 32 N de la línia elèctrica 132 kV SE Villanueva eòliques de la zona 10), en compliment dels condicionants establits en la Resolució de 14 de novembre de 2008, complementària de la DIA relativa a la modificació, entre els suports 31 a 36, de la línia elèctrica del sistema d'evacuació entre la ST de Villanueva a la ST d'Ayora.  
Tal com es descriu en el projecte, en els treballs per a la instal·lació del suport es va obrir un camí de 195 metres de longitud i amb 3,5 metres d'amplària de plataforma, i es va depositar el material d'excavació en la zona de Cavallers.  
Les mesures correctores proposades són:  
1. Desmantellament del suport 32N. En primer terme desmuntatge de l'estructura metàl·lica i trasllat al magatzem, ruptura de la fonamentació fins a 40 cm de profunditat i transport del formigó extret a un abocador autoritzat.   
2. Restitució i restauració vegetal del suport 32 N i el seu accés, que inclou els treballs següents:  
a) Restitució del relleu. Es proposa treballar de cotes superiors a inferiors de manera que s'arreplegue la terra depositada en la zona de Cavallers sobre la plataforma del camí recuperant el pendent natural del vessant del turó, amb especial atenció a les zones d'escolament superficial.  
b) Sembra manual a eixams amb una densitat de 30 g/m² amb les espècies i proporcions següents:  
85% Lygeum spartum.  
5% Rosmarinus offcinalis.  
5% Thymus vulgaris.  
3% Salsola vermiculata.  
2% Anthyllis cytisoides.  
c) Plantació en marc d'1,5x1,5 m a portell de planta d'una saba a colps, de manera que de cada 10 metres lineals se'n plantaran 7 i se'n deixaran 3 sense plantar imitant una distribució irregular amb les següents espècies i densitat:   
50% Lygeum spartum.  
25% Rosmarinus officinalis.  
25% Thymus vulgaris.  
S'indica que les plantes seran autòctones i procediran de cases comercials acreditades.   
Quant a l'època per a la realització de la restauració, es proposa el període de març-abril, aprofitant el període plujós primaveral, ja que no es preveuen regs de suport.   
La documentació inclou pla de planta del camí i els corresponents al perfil longitudinal i als perfils transversals cada 5 metres.   
Consideracions ambientals.   
La superfície afectada per la construcció del suport 32N es troba en l'àmbit del LIC Valle de Ayora-Serra del Boquerón, concretament sobre unitats morfodinàmiques) de xaragalls i carst en algeps, d'acord amb la denominació del mapa geocientífic de la província de València, susceptibles d'albergar formacions vegetals gipsícoles considerades com a hàbitats prioritaris d'acord amb la Directiva 92/43/CEE, per la qual cosa la seua conservació implica una especial responsabilitat.  
Els sòls formats a partir de les argiles i algeps del Keuper, per la seua falta de cohesió i impermeabilitat són molt susceptibles als processos erosius, que s'accentuen amb la inclinació del terreny i la longitud del vessant, ja que s'augmenta la inestabilitat dels vessants i s'afavorix l'arrossegament de material orgànic i mineral per l'escolament superficial.   
El dia 12 de desembre es va realitzar una visita a l'àrea afectada a fi de determinar, sobre el terreny, la dimensió de l'impacte generat, i valorar la suficiència de les mesures correctores proposades. En esta es va constatar:  
- Que el desmantellament i la retirada de l'estructura metàl·lica del suport 32 N ja s'havia realitzat.  
- Que el camí circula pel vessant oest del turó amb un pendent general entre 30º i 35º, i la franja de terreny afectada és molt superior a la de l'amplària del camí (3,5 metres), ja que cal comptabilitzar la superfície ocupada pels talussos i els terraplens residuals.  
  
- Que l'accés al suport 32N no s'ha efectuat pels camins existents assenyalats en la documentació presentada, sinó que s'ha realitzat amb un tram nou d'accés des del suport 31. La topografia i el tipus de material en este tram són idèntics als de l'accés 32 N i, per tant, els impactes residuals generats són semblants.   
- Que per a garantir l'eficiència de la restauració és essencial el control de l'erosió. Tenint en compte les característiques del material i la topografia del lloc, es considera imprescindible complementar les mesures proposades amb tècniques de bioenginyeria encaminades a protegir el sòl de l'impacte de la pluja i a fragmentar la longitud del vessant a fi de disminuir l'energia de l'arrossegament de la pluja i afavorir-ne la infiltració.  
- Que la magnitud de l'impacte generat per la construcció del suport 32N es pot qualificar almenys de severa, és a dir que el restabliment de les condicions del medi exigix l'adequació de mesures protectores o correctores i que tot i eixes mesures, la recuperació necessitarà un període de temps dilatat.  
Basant-se en tot l'anterior, el condicionat ambiental en la part dispositiva d'esta resolució té com a objecte establir els criteris i aspectes mínims que hauran de ser considerats en el projecte de restauració definitiu, sense perjuí d'altres mesures complementàries que poden proposar-se o que calga introduir per a garantir-ne la restitució.   
  
D'altra banda, atés l'interés per a la conservació dels matolls gipsícoles, es manifesta la possibilitat de desenrotllar una segona fase de restauració experimental sobre endemismes gipsícoles, substrat, o qualsevol altre aspecte que poguera proporcionar dades d'interés per a la intervenció en este tipus d'hàbitats prioritaris, en col·laboració amb el banc de llavors, òrgan integrat en el Centre d'Investigació d'Estudis Forestals dependent d'esta Direcció General.   
Per tot això, i fent ús de les facultats que tinc legalment atribuïdes, formule la resolució següent:  
  
Primer  
Es considera formalitzada la presentació del projecte de restauració de la superfície afectada pel muntatge del suport 32N, exigit en la resolució complementària de les DIA de la zona 10, formulada el 14 de novembre de 2008, que es modificarà i complementarà amb els condicionants establits en el punt segon d'esta resolució.  
  
  
Segon   
1) S'ampliarà el projecte de restauració d'acord amb els criteris següents:  
a) L'àmbit del projecte de restauració comprendrà:  
- El camí inclòs en el projecte de restauració presentat el 28 de novembre de 2008 per a la construcció del suport 32N, es considerarà com a superfície afectada l'esplanada d'ubicació i el muntatge del suport, la plataforma del camí, i els talussos i terraplens residuals.   
- L'accés obert a l'est del suport 31; es considerarà igualment com a superfície afectada la plataforma del camí i els talussos i terraplens residuals.   
b) Es complementaran i/o modificaran les propostes del projecte de restauració presentat el 28 de novembre de 2008, almenys amb les mesures següents:  
- Es presentarà documentació gràfica (pla de planta, perfil longitudinal i perfils transversals) de l'accés a l'est del suport 31.  
- Una vegada restituïda la topografia original del vessant, s'aplicaran tècniques de bioenginyeria per al control de l'erosió en la totalitat de l'àmbit assenyalat en l'apartat anterior.  
Es proposa en este sentit la instal·lació de mantes o malles orgàniques en tot l'àmbit de la restauració, combinades amb biorrotllos seguint les corbes de nivell, amb una separació màxima de 10 metres, sense perjuí del plantejament d'alternatives, degudament justificades, que puguen presentar una eficàcia semblant en el control de l'erosió.  
- Les labors de revegetació (sembra i plantació) s'ajustaran i coordinaran amb les tècniques de bioenginyeria emprades, i es farà la plantació uniforme en tot l'àmbit de la restauració (no a colps) i s'introduirà un xicotet percentatge d'exemplars de Pistacia lentiscus, simulant la distribució d'espècies de l'entorn.   
- Tenint en compte les dificultats de trànsit en estes àrees en època de pluges, l'inici de les labors de restauració s'avançarà a la segona quinzena de febrer, a fi que estiguen concloses abans del començament de l'època plujosa.  
c) En relació amb el material vegetal caldrà ajustar-se al que disposa el Decret 15/2006, de 20 de gener, del Consell de la Generalitat, pel qual es regula la producció, comercialització i utilització dels materials forestals de reproducció per a les espècies incloses en l'annex I d'este (Lygeum spartum i Pistacia lentiscus).   
2. L'ampliació del projecte de restauració, incloent-hi els criteris i les mesures correctores del punt anterior, es presentarà abans de l'1 de febrer de 2009 per a la seua supervisió i vistiplau.   
3. Concloses les labors de restauració, es presentarà un informe extraordinari sobre el desenrotllament d'esta, acompanyat de reportatge fotogràfic i indicant-hi la data de finalització, a partir de la qual s'incorporarà el seguiment de l'eficàcia de les mesures de restauració, de l'obra civil per a la instal·lació del suport 32N, al programa de vigilància ambiental de les instal·lacions eòliques de la zona 10; i caldrà, en conseqüència, donar-ne compte en els informes ordinaris.   
4. Es manifesta la possibilitat de desenrotllar una segona fase de restauració experimental sobre endemismes gipsícoles, substrat o qualsevol altre aspecte que poguera proporcionar dades d'interés per a la intervenció en este tipus d'hàbitats prioritaris, en col·laboració amb el banc de llavors, òrgan integrat en el Centre d'Investigació d'Estudis Forestals dependent d'esta Direcció General.   
  
Tercer   
Notificar a les persones interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Quart   
Publicar en el Diari Oficial de la Comunitat Valenciana esta resolució complementària de la declaració d'impacte formulada mitjançant una resolució de la directora general de Gestió del Medi Natural de 27 de juliol de 200, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 22 de desembre de 2008.- La directora general de Gestió del Medi Natural: M.ª Ángeles Centeno Centeno.»  
  
  
«Resolució complementària a la declaració d'impacte ambiental  
  
Expedient: 33/6204-IZQ.  
Promotor: Proyectos Eólicos Valencianos, SA.  
Autoritat substantiva: Conselleria d'Infraestructures i Transport.  
Objecte del projecte: parc eòlic La Solana, zona 11.  
Localització: Ayora (València).  
Vist que en data 3 de setembre de 2007 es va formular una resolució complementària a la declaració d'impacte ambiental de la zona 11 del Pla Eòlic de la Comunitat Valenciana, per la qual s'establien mesures cautelars per a l'execució de les posicions d'aerogeneradors de 34 a 39, ambdós incloses, del parc eòlic La Solana.   
Vist que el Servici de Biodiversitat emet un informe de data 17 de novembre de 2008, relatiu a l'estudi ampliat sobre encreuaments d'avifauna centrat en les posicions 34 a 39 del parc eòlic La Solana, pel qual es comunica que a pesar que les dades presentades mostren un baix risc de col·lisió d'aus, hi cal la instal·lació de corredors atesa l'extensió del parc, i en proposant la ubicació d'un en eixa zona.  
  
Atés que la proposta d'establir un corredor per al pas d'avifauna, en data 18 de desembre de 2008, es va consultar novament al Servici de Biodiversitat, el qual va emetre un informe de data 22 de desembre de 2008, pel qual comunica que, ateses les dades reportades del seguiment de l'avifauna en situació preoperacional, es considera suficient deixar un pas lliure entre aerogeneradors de 300 metres, localitzat dins de la zona d'un nombre més gran de registres de passos d'aus de la zona, que resultaria eliminant les posicions 37 i 38 del parc La Solana.   
  
L'article16, apartat 2, lletra m del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la següent resolució complementària a la declaració d'impacte ambiental:  
  
Primer  
Alçar les mesures cautelars de les posicions 34, 35, 36 i 39 del parc eòlic La Solana.   
S'efectuarà un seguiment dels moviments de les aus en situació operacional i un estudi específic sobre la utilització del corredor establit, a coordinar amb el Servici de Biodiversitat.  
Els aerogeneradors 37 i 38 hauran de reubicar-se en les posicions alternatives que determinarà esta Direcció General de Gestió del Medi Natural, per a la qual cosa haurà de presentar-se'n un projecte constructiu que serà sotmés a resolució complementària.  
  
Segon  
Notificar a les parts interessades que, contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana esta resolució complementària a la declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 26 de desembre de 2008.- La directora general de Gestió del Medi Natural: M.ª Ángeles Centeno Centeno.»  
  
  
«Resolució complementària  
Expedient: 72/3608-TLI.  
Vist l'expedient 72/9208-OAV sobre el projecte de Pla General d'Ordenació Urbana de Carlet, promogut pel mateix Ajuntament de Carlet.  
Amb motiu de la Resolució Complementària a la DIA, emesa en data 19 d'abril de 2007 per esta Direcció General de Gestió del Medi Natural sobre el mencionat expedient, cal indicar que en el punt primer de la seua part resolutiva es va ometre, per simple error d'escriptura, el sector Piscina.  
Per tot el que s'ha exposat anteriorment, resolc:  
  
Primer  
Esta Direcció General modifica el punt primer de la resolució complementària a la declaració d'impacte ambiental de data 27 de setembre de 2006, emesa el 28 d'abril de 2008, de manera que queda de la manera següent:  
"Estimar acceptable, als efectes ambientals i sense perjuí de l'obtenció prèvia de les autoritzacions sectorials que se li apliquen, els sectors Cooperativa, Piscina, Massalet, Fornals, Sud-2, Sud-3 i Parc limítrof amb Sud-2, del Projecte de Pla General d'Ordenació Urbana del municipi de Carlet, sempre que es desenrotlle d'acord amb el que establix la documentació presentada i amb els condicionants establits en el punt tercer de la DIA emesa en data 19 d'abril de 2007."  
  
  
Segon  
Notificar a les persones interessades que contra esta resolució, per no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Tercer   
Publicar esta resolució en el Diari Oficial de la Comunitat Valenciana.   
Cosa que li notifique perquè en prenga coneixement i tinga els efectes oportuns.  
  
València, 30 d'octubre de 2008.- La directora general de Gestió del Medi Natural: M.ª Ángeles Centeno Centeno.»  
  
  
«Resolució de declaració complementària de la declaració d'impacte ambiental del PGOU del municipi de Santa Pola (Alacant).  
Dades de l'expedient en el Servici d'Avaluació d'Impacte Ambiental.  
Expedient: 66/4938-BMI.  
Títol: PGOU de Santa Pola.  
Promotor: Ajuntament de Santa Pola.  
Autoritat substantiva: Ajuntament i CTU.  
Localització: sectors Front Litoral Ard i l'Ermita AR6.  
Resolució post-DIA.  
Vist que en data 7 de març de 2008, per resolució de la directora general de Gestió del Medi Natural, s'emet la DIA relativa al PGOU del municipi de Santa Pola en la qual s'emet informe desfavorable i, per tant, s'exclouen de la DIA els sectors Front Litoral Ard, i l'Ermita AR6 per trobar-se entre dos espais naturals protegits, limita amb el LIC Illa de Tabarca i dins de l'àmbit de la muntanya d'utilitat pública catalogat núm. 51. A més, es troba dins de l'àmbit de la zona de servitud de protecció de 100 metres del domini públic maritimoterrestre.  
  
Vist que en contestació a la documentació remesa per l'Ajuntament de Santa Pola (que va presentar un informe d'aclariments a l'Acord de la CTU de data 27 de març de 2008) es va emetre un informe de la Direcció General de Gestió del Medi Natural el 23 de setembre de 2008, en el qual assenyala que respecte als sectors Front Litoral Ard i l'Ermita AR6, la Direcció General de Sostenibilitat de la Costa del Mar ha emés un informe el 21 d'agost de 2008, que assenyala el següent: "... ha de tindre's en compte per a la revisió del pla general tot el que l'anterior Direcció General de Costes i l'actual DG de Sostenibilitat de la Costa del Mar van indicar en els informes de 24 de març de 2008 i 21 d'agost de 2008, respectivament, i cal remetre, abans de l'aprovació definitiva del pla general, un expedient corregit, complet i diligenciat a la DG de Sostenibilitat de la Costa del Mar, a través del Servici de Costes d'Alacant, per a poder emetre l'informe previst en l'article 117.2 de la Llei de Costes. Respecte als sectors Front Litoral Ard, l'Ermita i la Cadena, la Direcció General de Sostenibilitat de la Costa del Mar va observar que en els plans remesos s'ha exclòs del seu àmbit la zona de servitud de protecció dels 100 m que pareix correcte, i queda pendent que esta mateixa correcció es faça en les fitxes corresponents, modificant les superfícies i altres paràmetres urbanístics afectats".  
  
Vist que en data recent, és remés a esta Direcció General pel Servici Territorial d'Ordenació del Territori un informe de la Direcció General de Sostenibilitat de la Costa del Mar de data 4 de novembre de 2008, que assenyala el següent:  
"[...] a) S'inclou en les normes urbanístiques l'article 72, Usos sistema maritimocostaner, on s'incorporen les observacions realitzades per este departament en l'informe de 20 d'agost de 2008, amb la qual cosa s'esmenen les deficiències assenyalades en este i s'arrepleguen els aspectes següents:  
1. La utilització del domini públic maritimoterrestre i, en tot cas, del mar i la seua ribera, serà lliure, pública i gratuïta per als usos comuns a aquell que no requerisquen obres i instal·lacions i es facen d'acord amb la Llei de Costes i les seues normes de desplegament. Tots els usos de qualsevol índole en terrenys compresos dins del domini públic maritimoterrestre quedaran subjectes al que establix el títol III de la Llei 22/1988, de Costes. Fins que no s'adscriguen els terrenys terra endins del port a l'àrea de servici portuària, tindran consideració de domini públic i n'estaran sotmesos al règim d'usos.  
2. En la servitud de trànsit, els usos permesos seran els corresponents als articles 27 i 28 de la Llei 22/1988, de Costes.  
3. Quant a la servitud de protecció, els usos permesos en esta franja seran els corresponents als articles 24 i 25 de la Llei 22/1988, de Costes.  
4. Les instal·lacions de tractament d'aigües residuals, així com els col·lectors paral·lels a la costa s'emplaçaran fora de la ribera del mar i dels primers 20 metres de la zona de servitud de protecció, de conformitat amb l'article 44.6 de la Llei 22/1988, de Costes.  
5. Els plans especials que es redacten dins del sistema maritimocostaner quedaran subjectes a la tramitació prevista en els articles 112 a) i 117 de la Llei de Costes.  
b) S'indica que l'edificabilitat mitjana del sòl urbanitzable programat en el terme municipal és de 0,599 m²/m². Per al sector la Cadena, l'edificabilitat baixa de 0,78 m²/m² a 0,55 m²/m² i s'assenyala que en el sector l'Ermita és clarament inferior a la mitjana anteriorment esmentada de 0,599 m²/m². D'esta manera, es justifica el compliment del que disposa l'article 30 de la Llei de Costes.  
En conseqüència, la Subdirecció General del Domini Públic de la Direcció General de Sostenibilitat de la Costa del Mar considera que amb la documentació presentada queden esmenades les deficiències realitzades a la revisió del Pla General de Santa Pola. Per això, condiciona el caràcter favorable de l'esmentada revisió al fet que la documentació objecte d'este informe s'hi integre".  
Vist que part del sector l'Ermita AR6 es, troba afectat pel MUP núm. 51, segons delimitació aprovat de la dita muntanya.   
Vist que hi ha en la documentació de l'expedient un informe del Servici de Suport Tècnic (que comunica que este ha sigut remés al Servici Territorial d'Ordenació del Territori d'Alacant) que requerix l'estudi de paisatge del pla general.  
Vist que respecte a la justificació de recursos hídrics del pla general, el 18 de setembre de 2008 el Servici Territorial d'Ordenació del Territori d'Alacant remet la fotocòpia de l'estudi de recursos hídrics i d'alternatives d'abastiment d'aigua.  
Atés que part del sector l'ErmitaAR6 es troba afectat pel MUP núm. 51, caldrà redelimitar el dit sector de conformitat amb la delimitació aprovada del MUP núm. 51; per a això, caldrà aportar un text refós del pla general, degudament diligenciat i datat, en el qual es redelimite el dit sector d'acord amb la delimitació aprovada i, se'n remeta una còpia de l'esmentat text refós a la Direcció General de Gestió del Medi Natural per a sol·licitar l'emissió d'informe sobre esta redelimitació al servici corresponent. Així mateix, en el text refós s'haurà d'arreplegar, tal com ha presentat l'Ajuntament de Santa Pola en la Direcció General de Sostenibilitat de la Costa del Mar, l'exclusió en l'àmbit del dit sector de la zona de servitud de protecció dels 100 m. Esta última consideració afectarà també el sector «Front Litoral l'Ard». El text refós presentat haurà d'arreplegar allò que ha determinat la Direcció General de Sostenibilitat de la Costa del Mar en els seus informes de dates 24 de març, 21 d'agost i, 4 de novembre de 2008.  
  
Atés que és necessari l'informe del Servici de Suport Tècnic de la Direcció General de Paisatge respecte al pla general, en compliment del que establix la LOTPP.   
Atés que pel que fa a la justificació de recursos hídrics del pla general, el 18 de setembre de 2008 va remetre el Servici Territorial d'Ordenació del Territori d'Alacant una fotocòpia de l'estudi de recursos hídrics i d'alternatives d'abastiment  
Vist tot l'anterior, es proposa la resolució següent:  
  
Primer  
Considerar acceptable, només als efectes ambientals, els sectors Front Litoral Ard i l'Ermita sempre que es presente un text refós, degudament diligenciat i datat, en el qual es redelimite el sector l'Ermita d'acord amb la delimitació aprovada al seu dia del MUP núm. 51. D'este text refós es remetrà una còpia, degudament diligenciada i datada, a la Direcció General de Gestió del Medi Natural perquè, el servici corresponent comprove que la delimitació del sector l'Ermita no afecta terrenys del MUP núm. 51. Així mateix, en el text refós s'haurà d'arreplegar l'exclusió en l'àmbit del sector l'Ermita i el sector Front Litoral Ard de la zona de servitud de protecció dels 100 m d'acord amb la documentació presentada per l'Ajuntament de Santa Pola en la Direcció General de Sostenibilitat de la Costa del Mar. Mar. Així mateix, el text refós presentat haurà d'arreplegar allò que ha determinat la Direcció General de Sostenibilitat de la Costa del Mar en els seus informes de dates 24 de març, 21 d'agost i 4 de novembre de 2008. També haurà d'obtindre's l'informe del Servici de Suport Tècnic de la Direcció General d'Ordenació del Territori i Paisatge respecte a l'estudi de paisatge del pla general.  
  
  
Segon  
Respecte a la justificació de recursos hídrics, correspon al Servici Territorial d'Ordenació del Territori observar si s'ha trencat la presumpció d'"absència d'existència de recursos hídrics" de conformitat amb el que establix la interlocutòria d'Ador.  
  
Tercer  
Pel que fa als condicionants establits tant en la DIA de 7 de març de 2008, com en esta resolució complementària, cal recordar que, d'acord amb el que establixen els articles 3 i 35 del Decret 162/1990, la vigilància del compliment per part del titular del projecte de les condicions imposades en la declaració d'impacte ambiental, correspon a l'òrgan amb competència substantiva i a les corporacions locals en l'exercici de les atribucions legals que a cada una li corresponga.  
  
  
Quart  
Esta resolució complementària es publicarà en el Diari Oficial de la Comunitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 15 de desembre de 2008.- La directora general de Gestió del Medi Natural: Mª Ángeles Centeno Centeno.»  
  
València, 11 de juny de 2012.- El director general d'Avaluació Ambiental i Territorial: Juan Giner Corell.